23/07/2019 | Administración LocalMunicipal
Sobrado
Acordo do pleno do Concello de Sobrado de creación da Xunta de Goberno Local con funcións deliberantes

O Pleno do Concello de Sobrado, na sesión celebrada o día 4 de xullo de 2019 aprobou a seguinte proposta da alcaldía: O artigo 20.1 b) da Lei 7/1985, do 2 de abril, reguladora das bases do réxime local, en relación coa organización municipal dispón: “ A Xunta de Goberno Local existe en todos os municipios con poboación superior a 5.000 habitantes e nos de menos, cando así o dispoña o seu regulamento orgánico ou así o acorde o Pleno do seu concello.” Logo o artigo 23 dispón: “A Xunta de Goberno Local intégrase polo Alcalde e un número de Concelleiros non superior ao terzo do número legal dos mesmos, nomeados e separados libremente por aquel, dando conta ao Pleno.” Amais das delegacións que se lle confiran, o artigo 23.2 sinala que a Xunta de Goberno local é un órgano de asistencia ao Alcalde no exercicio das súas atribucións. Tamén o artigo 53 do Real Decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais (ROF), dispón respecto das súas funcións que “É atribución propia e indelegable da Comisión de Goberno a asistencia permanente ao Alcalde no exercicio das súas atribucións. A tal fin, a Comisión de Goberno será informada de todas as decisións do Alcalde. Esta información terá carácter previo á adopción da decisión sempre que a importancia do asunto así o requira” Finalmente, o artigo 113 do dito Real Decreto establece que a Xunta de Goberno local poderá ter reunións deliberantes nas que non poderá adoptar ningún acordo. O resultado destas deliberacións adoptará a forma de ditame. E, ademáis, sinala que o alcalde poderá requerir a presencia doutros membros da Corporación non pertencentes a Xunta de Goberno ou de persoal ao servizo da entiade a efectos de informar no ábmito das súas actividades. Esta alcaldía considera que é preciso o asesoramento e participación dos concelleiros do equipo de goberno con carácter previo a toma de decisión nalgúns aspectos que sexan de maior relevancia para o Concello. Asimemo considera que a canle axeitada para ter informados aos membros do goberno das actuacións e resolucións da competencia de alcaldía é a través da existencia deste órgano. As funcións desta xunta de goberno local serán deliberantes, en consonancia coa súa natureza. Optase por non delegar competencias a este órgano co fin de axilizar a tramitación administrativa. Finalmente, o seu réxime de funcionametno será o prevenido no artigo 113 do ROF coa periodicidade dun mes na celebración das súas sesións. En virtude de todo o anterior, ao abeiro do disposto no artigo 20.1 b) da Lei 7/1985, do 2 de abril, reguladora das bases do réxime local PROPOÑO AO PLENO PRIMEIRO.- Crear a Xunta de Goberno Local do Concello de Sobrado con atribucións deliberativas. SEGUNDO.- A Xunta de Goberno Local axustará o seu funcionamento aos artigos 112 e 113 do Real Decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, agás no referente a periodicidade das súas sesións que serán mensuais dado o seu carácter meramente deliberativo. TERCEIRO.- Consonte o artigo 112 do Real Decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, a Xunta de Goberno celebrará sesión constitutiva nos dez días seguintes á que o Alcalde designe as persoas que a integran” Sobrado, 17 de xullo de 2019 O Alcalde Luis Lisardo Santos Ares